બાસાક્શેરીહ ટાઈટલ જીતવાની દાવેદાર હતી અને તારીખ ૪ મે ના રોજ તેઓ સિવાસ્પોર સામેની મેચમાં ૧-૦થી આગળ હતા. જોકે હરિફ ટીમે ત્યાર બાદ ગોલ ફટકારીને મેચ બરોબરી પર લાવી દેતાં બાસાક્શેરીહની ટાઈટલ જીતવાની આશાને ફટકો પડયો હતો. આ તબક્કે તુરાનને લાગ્યુ હતુ કે, આસીસ્ટન્ટ રેફરીના ખોટા નિર્ણયને કારણે તેમની ટીમને ફટકો પડયો હતો. તે દોડીને આસીસ્ટન્ટ રેફરી પાસે પહોંચ્યો હતો અને તેનું અપમાન કરતાં તેને જોરથી ધક્કો માર્યો હતો.